Jabarkan Latar belakang dari Sunrise (album DAY6) dalam bahasa melayu

Pada 8 Mei 2017, Park Jin-young (JYP) melalui laman Instagram beliau mengumumkan bahawa DAY6 akan melancarkan album penuh pertama mereka pada bulan Jun nanti. Selepas beberapa minggu pengumuman itu dibuat, gambar acah ahli kumpulan DAY6 Sungjin, Jae dan Young K didedahkan di laman sosial mereka pada 30 Mei 2017, diikuti pula dengan gambar acah ahli-ahli yang lain dan senarai runut lagu di dalam album. Nama album dan tarikh pelancaran juga dinyatakan di dalam gambar-gambar tersebut. Setelah itu, video-video acah setiap ahli didedahkan di saluran YouTube dan Naver TV JYP Entertainment, di mana runut utama album, "Sentiasa Ketawa" (반드시 웃는다) turut didedahkan bersama. Di saluran yang sama itu juga, video acah runut utama dilancarkan pada 5 Jun 2017 sebelum video yang menampilkan sorotan pendek setiap lagu di dalam album Sunrise didedahkan keesokan harinya. Pada 7 Jun 2017, video muzik penuh "Sentiasa Ketawa" dilancarkan, bersama-sama dengan penjualan secara dalam talian dan versi fizikal album Sunrise.